หายไข้เลือดออกแล้ว แต่ประจำเดือนยังไหลอยู่ เป็นมา12วันแล้ว กินยาหยุดประจำเดือนก็ยังไหลแต่เมื่อวานไม่มีประจำเดือนแล้วก็ไม่ได้ทานยาหยุดต่อ มาวันนี้ก็ยังมีประจำเดือนอยู่เหมือนเดิม เป็นเพราะไข้เลือดออกใช่มั้ยค่ะทำให้ประจำเดือนหยุดยาก
สวัสดีค่ะ โรคไข้เลือดออกนั้นเป็นการติดเชื้อไวรัสในร่างกายชนิดหนึ่ง มักจะเป็นไม่เกิน 7 วัน อาจทำให้มีเกล็ดเลือดต่ำได้ตั้งแต่ประมาณ 2 วันแรกไปจนถึงหลายสัปดาห์หลังจากไข้ลดลงแล้ว แต่หลังจากไข้ลง เกล็ดเลือดจะเป็นแนวโน้มเพิ่มขึ้นเรื่อยๆจากที่กล่าวมานั้น การมีประจำเดือนไหลติดต่อกันมา 12 วันจึงเป็นภาวะที่ผิดปกติ อาจจะเกี่ยวหรือไม่เกี่ยวกับโรคไข้เลือดออกก็ได้ แต่ก็ขึ้นกับว่าหายไข้มานานหรือยังด้วยแนะนำการกลับไปพบแพทย์เพื่อตรวจร่างกาย ตรวจเลือดดูระดับเกล็ดเลือดว่าอธิบายการมีเลือดออกผิดปกติหรือไม่ ถ้าใช่ อาจจะต้องใช้ยาหยุดประจำเดือนภายใต้การดูแลของแพทย์ แต่หากเกล็ดเลือดปกติ อาจจะต้องไปหาสาเหตุอื่นๆที่ทำให้เลือดออกผิดปกติจากช่องคลอดได้ด้วย เช่นเนื้องอกมดลูกหรือปากมดลูก การติดเชื้อในช่องคลอดหรือปากมดลูก หรือมีภาวะแทรกซ้อนจากการตั้งครรภ์ต่อไป เบื้องต้นงดการมีเพศสัมพันธ์ ยังไม่ซื้อยาปรับฮอร์โมนใดๆมาใช้เองเพิ่มเติม